# Резюме на дипломния проект

1. Представяне

Уважаема г-жо Директор, Уважаема комисия, уважаеми гости (ако има такива/ или поименно – ако е един конкретен гост)

Аз съм Ивана Саизова.

Темата на моят дипломен проект е „Разработване на уеб сайт на фирма за производство на мебели с възможност клиентите да правят on-line поръчки“

1. Увод

Онлайн сайтовете за мебели могат да се използват за различни цели – да се разглеждат и закупуват от клиентите. Предоставят възможност за получаване на идеи и вдъхновение за дома чрез представяне на дизайни, тенденции и стилове.

Нека да си представим една фирма, която е специализирана в изработката на уникални бутикови мебели. Моята задача беше да направя динамичен уебсайт, който да представи тази фирма пред клиентите и и да даде възможност за директни поръчки онлайн.

1. Обща теория: HTML

Всеки програмист, когато чуе думата сайт, веднага ще си помисли за HTML. Това е основният език за създаване на уеб страници. В HTML се използват тагове за определяне на структурата и съдържанието на елементите на уеб страниците. Тези елементи могат да са текст, снимки, линкове, форми, видео и др. Те се визуализират в уеб браузърите на потребителите. В повечето случаи HTML кодът е написан в текстови файлове с разширение html, намиращи се (или както е прието да се казва хоствани) на сървъри, които са онлайн в интернет или са част от мрежата.

1. Обща теория: CSS и JavaScript

Прието е да се разделят съдържанието и структурата на уеб страниците от тяхното визуално представяне. За целта HTML използва Cascading Style Sheets (CSS) за определяне на изгледа и оформлението на текста и други включени в страницата изображения и илюстриращи материали.

HTML може да прикрепя и скриптове писани на езика JavaScript, които управляват поведението на дадена уеб страница.

HTML, JS и CSS правят това, което хората познаваат под името уеб дизайн.

1. Обща теория: 2.6 JINJA

Дизайнът естествено се прави от дизайнери, но програмистите също трябва да познават HTML за да го използват в своите приложения. От HTML файловете се създават т.н. шаблони. За тази цел се използват шаблонизатори.

JINJA е шаблонизатор за Python, който се използва за генериране на текст базиран на шаблони. Той позволява вграждане на изрази, контролни структури и променливи в html шаблони. Така се генерират динамични страници, като вмъкваме данни и логика в текстови шаблони.

Django има вграден шаблонизатор, базиран на Jinga.

1. Описаниe: Приложението

Каква е връзката на казаното с конкретното задание?

Ами трбва да направя приложние, което всъщност е съчетание на сайт представящ фирмата и на някакъв, макар и малък, сайт за магазин. Не е точно електронен магазин с кошници, плащания и други подобни, но имам основните елементи на електронната търговия и в същото време имам всички елементи, които са характерни за един представящ фирма сайт. Имам страници Каталог, Магазин, За нас, Контакти. За всичките се използват основно HTML шаблони и възможностите на шаблонизатора.

1. Описаниe:страницата Каталог

В моя проект има една страница, която се различава от другите - страницата „Каталог“. Тя всъщност е самостоятелно интерактивно приложение. Използва се шаблонът catalog.html. В него шаблонизатора на Django се маскира за сървъра с подходяща команда (логическите скоби verbatim – endverbatim) и се предава всичко едно към едно към клиента. Там работи framework-а VUE. Полученият шаблон се обработва вече от шаблонизатора VUE. Tой също произлиза от Jinja. Въпросният шаблон се обработва и се свързва към един JavaScript файл, който съдържа кода на необходимите функции. И така се получава интерактивно приложение. Може да не е голямон но върши работа и си е приложение от всякъде.

1. Описание: Админ панелът

Административният интерфейс е „подарък“ от Django. Единственото, което се иска е във файла admin.py да си регистрирам тези таблици от базата данни, които искам администратора да управлява, създава, наблюдава и т.н.

Като тук обаче съм избрала един разширен начин за регистриране на таблици. Не показвам всички полета а си избирам с опцията list\_display кои полета да покажа в изгледа на администраривния панел и си избирам кое поле да е активно и като цъкна върху него да ми отвори страницата за редактиране.

1. Заключение

. Разработеният сайт за поръчки на мебели онлайн може да представлява голяма стъпка напред за бизнеса, като предоставя на клиентите по–добра и по–удобна пазарна среда, допринасяйки за увеличаване на броя на клиентите и увеличаване на продажбите.

В конкретния случай фирмата е въображаема. Но сайтът си е съвсем истински и ако се настрои за някоя конкретна фирма би могъл да се използва без особени промени.

1. Финал

Благодаря за вниманието!

Ако имате въпроси съм готов да отговоря.